Dolny Ślůnsk (śl-mjym. Niederschläsing, pol. Dolny Śląsk, łać. Silesia Inferior, ńym. Niederschlesien) – tajla krajiny historycznyj Ślůnsk położůno we połedńowo-zachodńij Polsce nad strzodkowům Uodrům (podug tradycyje historycznyj kůnsek Dolnygo Ślůnska znojduje śe tyż we Czeskij Republice a we Mjymcach), kero właźi do wojewůdztw dolnoślůnskigo, lubuskigo a uopolskigo. Pora gmin właźi tyż we skłod wojewůdztwa wjelgopolskigo (uokolice Bralina). Krajina ta powjůnzano je ze plymjyńym Ślynżanůw, poczůnkowo zgrupowanych we uokolicach gůry Ślynży (kole Wrocławja / Breslawi), uod kerych wywodźi śe mjano Ślůnsk.
Nojwjynkszům gůrům Dolnygo Ślůnska (a tyż cołkjego Ślůnska) je Śńyżka.
szl_Latn szl_Latn